تورکیه، آوروپا بیرلیگی خاریجی علاقه‌لر و امنیت سیاستی عالی نماینده‌سی فدریکا موگرینی‌نین شرق آغدنیزی‌دکی کاربوهیدروژن آختارما فعالیت‌لرینه باغلی ائتدیگی آچیقلامانی رد ائتدی.
تورکیه خاریجی ایشلر ناظیرلیگین‌دن ائدیلن یازی‌لی آچیقلامادا، تورکیه‌نین شرق آغدنیزی‌دکی کاربوهیدروژن قایناقلارینا باغلی فعالیت‌لری‌نین اولوسلار آراسی حقوق‌دان قایناق‌لانان قانونی حاق‌لارینا سؤیکندیگی وورغولاندی.
"موگرینی طرفین‌دن اؤلکه‌میزین شرق آغدنیزی‌دکی کاربوهیدروژن آختارما فعالیت‌لرینه باغلی ائدیلن آچیقلامانی رد ائدیریک." ایفاده‌سی ایستیفاده ائدیلن آچیقلامادا، تورکیه‌نین اوّلجه ده دفعه‌لرله وورغولادیغی کیمی بؤلگه‌ده ان اوزون ساحله صاحب اؤلکه اولا‌راق اؤز منطقه‌سیندکی حاق و منفعت‌لرینی قورویاجاغینین دیقت چکیلدی.
آچیقلامادا، تورکیه‌نین، قوزئی قیبریس تورک جمهوریتی‌نین قیبریس آداسی اطرافین‌داکی اصل حاق‌لارینی دا قورویاجاغی قئید ائدیلدی.
بو مزموندا، تورکیه‌نین لازیم اولان هر جور آددیمی آتماق‌دان بو گونه قدر چکینمدیگی و بون‌دان سونرا دا چکینمیه‌جئگی ایفاده ائدیلن آچیقلامادا،
"اساساً، شرق آغدنیزیده امنیت و ثابت‌لیگی مسئولیت‌سیزجه ریسکه آتماق‌دان چکینمه‌ین، قیبریس آداسی‌نین اورتاق صاحبی اولان قیبریس تورک‌لری‌نین طبیعی قایناق‌لار اوزرین‌دکی اصل حاق‌لارینی هئچه سایان، ایش بیرلیگی تکلیف‌لرینی رد ائدن و بوتون اویاری‌لاریمیزا باخمایا‌راق تک طرف‌لی فعالیت‌لرین‌دن ایمتیناع ائتمه‌ین قیبریس روم رهبرلیگی‌دیر. شرق آغدنیزی خاریجین‌دکی بوتون آکتیورلارین، تورکیه‌نین و قوزئی قیبریس تورک جمهوریتی‌نین بؤلگه‌دکی انرژی آکتورلاریندان دیشلانامایاجاغینی قبول ائتمه‌سی و قیبریس روم رهبرلیگینه شرط‌سیز بیر شکیلده دستک وئرمک‌دن ایمتیناع ائتمه‌سی، بؤلگه‌نین داها دا ایستیقرارسیزلاشماسینی اؤنله‌یه‌جک ساغلام فیکیرلی بیر یاناشما اولا‌جاق. " ایفاده‌لر ایستیفاده.
آچیقلامادا، آیریجا ایللردیر بو مسئله‌نین حلّی موضوعسوندا آددیم آتمایان‌لارین، بو گون تورکیه‌یه سؤز سؤیلمه‌یه هئچ بیر حاق‌لاری اولمادیغی‌نین آلتی چکیلدی.
